<classify> MAHAKAMA ya Hakimu Mkazi Kisutu imeamuru Mbunge wa Bunda Mjini, Ester Bulaya kuwasilisha mahakamani hapo hati yake ya kusafi ria Desemba 23, mwaka huu.Wakili wa Serikali Mkuu, Paul Kadushi alidai jana mbele ya Hakimu Mkazi Mkuu, Thomas Simba kuwa kesi imekuja kwa ajili ya kuendelea na kumhoji mshitakiwa wa tisa ambaye ni Bulaya. Wakili wa Utetezi, John Mallya alidai hawako tayari kuendelea kwa sababu shahidi huyo aliandaliwa na Wakili Peter Kibatala ambaye amepata dharura ya kifamilia akiwa mahakamani.Alidai utaratibu waliotumia Kibatala aliwaandaa washitakiwa wote na kwamba mawakili wengine wataandaa mashahidi wengine. Baada ya kueleza hayo, Wakili Kadushi alidai ni hatari kwa mahakama kujiingiza katika mtego wa kutoendelea na kuhoji shahidi huyo kwa sababu ya wakili mmoja kupata dharura. Alidai hoja ya kuwaandaa mashahidi ni ngeni katika kesi ya jinai na si ya kisheria, bali ni mipango binafsi ya upande wa utetezi kwa sababu Mahakama Kuu ilishatoa maelekezo.Akijibu hoja hiyo, Mallya alidai shahidi wa tisa alishinda kwenye mkutano wa Chadema, Mlimani City na alishindwa kufika kwake, hivyo hakuna pingamizi juu ya kutekeleza amri ya mahakama hiyo.Hakimu Simba alisema jambo lililofanya kesi hiyo kuahirishwa ni hati ya kusafiria ambayo haijaletwa mahakamani, hivyo aliagiza kuletwa kwa hati hiyo. Desemba 6, mwaka huu mahakama hiyo ilimtaka Bulaya kuleta hati hiyo ili kuweza kujibu maswali ya upande wa mashitaka.Bulaya katika ushahidi wake alidai kabla ya kumalizika kwa mkutano wa kampeni za Ubunge Jimbo la Kinondoni, aliondoka viwanjani hapo yeye pamoja na Mbunge wa Kawe, Halima Mdee kwa ajili ya kwenda nyumbani kwao ili kujiandaa na safari ya kwenda Afrika Kusini ambako Mdee alitakiwa kwenda kupatiwa matibabu.  <topic>: kitaifa 